Таварыства беларускай культуры ў Летуве

**Таварыства беларускай культуры ў Летуве** (коратка *ТБК*) — беларуская арганізацыя, створаная ў Летувіскай Рэспубліцы ў 1989 годзе. 4 лютага 1989 году адбыўся ўстаноўчы зьезд таварыства Зь верасьня 2014 г. абавязкі старшыні ТБК выконвае Васіль Акуневіч.

## Управа
Управа таварыствам Рада, якая складаецца з 9 свабодна выбраных радзьнікаў, якія абіраюцца на 2 гады. Старшынёй зьяўляецца Аляксандар Адамковіч.

## Старшыні
* 4 лютага 1989 — 29 верасня 2014 — Хведар Нюнька;
* зь верасня 2014 — выконваючы абавязкі Старшыні Васіль Акуневіч
* Аляксандар Адамковіч

## Дзейнасьць
4 лютага 1989 г. адбыўся арганізацыйны Зьезд Таварыства беларускай культуры (ТБК), які выбраў управу і склаў праграму дзейнасьці. З пачатку і галоўная мэта ТБК — адраджэньне, захаваньне і разьвіцьцё беларускае культуры ў Літве. Прыярытэтам дзейнасьці ТБК таксама зьяўляецца змаганьне за свабоду і незалежнасьць Беларусі, за дэмакратычныя каштоўнасьці, праўдзівую беларускую гісторыю і культуру.

Дзякуючы працы ў першую чаргу Лявона Луцкевіча, Леваніда Караля, Міколы Рулінскага, Кастуся Шышэі і інш. Таварыства беларускай культуры пачало адраджаць беларускую культурную спадчыну ў Літве.

ТБК ладзіць сталыя мерапрыемствы і сустрэчы, запрашаючы літаратараў, навукоўцаў ды іншых грамадзкіх дзеячаў зь Беларусі і замежжа. Кожныя 4 гады Таварыства беларускай культуры арганізуе канфэрэнцыю беларусаў Балтыйскага рэгіёна і Беларусі. На сёньняшні дзень ТБК мае сваю сядзібу з бібліятэкай, а таксама ўчастак у Вільні пад пабудову культурнага цэнтра імя Якуба Коласа.

17 студзеня 2014 году Рада таварыства выказала недавер старшыні Хв. Нюньцы (5 з 8 раднікаў былі за адстаўку Хведара Нюнькі) і яго адправіла ў адстаўку. Выконваць абавязкі старшыні пачаў Васіль Акуневіч. Пастанову Рады не прызнаў Хведар Нюнька. Ён запатрабаваў аддаць яму памякшаньне, дзе была ўправа таварыства. Яе перадаў Хведар Нюнька, а раней яно было яго ўласнасьцю. Летува пачала карную справу. Адзін з раднікаў адмовіўся ад свайго рашэньня і пастанова Рады таварыства аб адстаўцы Хведара Нюнькі перастала дзейнічаць. 29 верасьня 2014 году Рада паўторна адправіла ў адстаўку з пасады старшвні таварыства, а часова абавязкі старшыні перадалі Васілю Акуневічу. 17 студзеня 2015 году быў вальны сход таварышаў. На сходзе пастанавілі адабраць членства ў людзей, якія адсутнічалі на вальным сходзе. Гэта былі Хведар Нюнька, Крыстына Балаховіч, Валеры Радзюкевіч і Алесь Трусаў. Была выбраная новая Рада таварыства:
* Васіль Акуневіч (часова выконваючы абавязкі старшыні)
* Мікіта Забуга
* Яўген Красоцкі
* Вацлаў Гульбі6овіч
* Ігар Сухарукаў
* Мікалай Анцукевіч
* Зьміцер Карачун
* Даніла Сваяк
* Алесь Адамковіч.

Для прыйма лістоў ад Хведара Нюнькі стварылі камісыю: Вадзім Вілейта, Галіна Бука і Яўген Андрушкевіч.

## Крыніцы

## Вонкавыя спасылкі
* Старонка ў сеціве
* Новая старонка ў сеціве
* Таварыства беларускай культуры вандруе па Літве на Ютубе
* ІМПРЭЗЫ ТАВАРЫСТВА БЕЛАРУСКАЙ КУЛЬТУРЫ Ў ЛЕТУВЕ 2015 год
* У ТАВАРЫСТВЕ БЕЛАРУСКАЙ КУЛЬТУРЫ Ў ЛЕТУВЕ 2007 год
* Кнігі з ЛТБ у Летуве
* [90 гадоў Хведару Нюньку](https://pawet.net/ns/2018/14/%E2%84%96_14_(1373).html) на Паветнэт
* Сяргей Навумчык, Зянон Пазьняк (2010). Дэпутаты незалежнасьці. Варшава, Нью-Ёрк, Вільня: «Беларускія Ведамасьці», Таварыства беларускай культуры ў Летуве, 304 с.
* альбом ТБКЛ
* Беларускі погляд на літоўцаў нашмат пазітыўней, чым літоўцаў на беларусаў
* Хведар Нюнька пра ТБКЛ
* Беларускія войны. Эпізод IV: Новая надзея
* 

Катэгорыя:Беларусы ў Летуве
Катэгорыя:Зьявіліся ў 1989 годзе
Катэгорыя:Арганізацыі, заснаваныя ў 1989 годзе
Катэгорыя:Беларускія арганізацыі Летувы